REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/287-16

4. decembar 2016. godine

B e o g r a d

Z A P I S N I K

12. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 4. DECEMBRA 2016. GODINE

Sednica Odbora počela je u 10,15 časova.

Sednicom je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Goran Kovačević, Radmilo Kostić, Olivera Pešić, Dušan Bajatović, Zoran Krasić, Milorad Mirčić, Saša Radulović, Goran Ćirić, dr Milorad Mijatović, Vojislav Vujić i Zoltan Pek.

Sednici su prisustvovali zamenici članova Odbora: Zoran Bojanić (zamenik Nikole Jolovića), Srbislav Filipović (zamenik Žike Gojkovića) i Snežana B. Petrović (zamenik Mome Čolakovića).

Sednici nije prisustvovao član Odbora Milan Lapčević, niti negov zamenik.

Sednici su prisustvovali i narodni poslanici Boško Obradović i Miladin Ševarlić.

Sednici je, kao predstavnik predlagača zakona, prisustvovao dr Dušan Vujović, ministar finansija, a kao poverenici predlagača zakona sednici su prisustvovali: Mirjana Ćojbašić, državni sekretar, Milesa Marjanović, Vera Savatović, Ivan Prvulović, Olivera Ružić Poparić i Slavica Manojlović, viši savetnici u Ministarstvu finansija; kao i predstavnici Fiskalnog saveta: Pavle Petrović, predsednik Fiskalnog saveta, Vladimir Vučković, član Fiskalnog saveta, i Danko Brčerević, specijalni savetnik.

Pre utvrđivanja dnevnog reda, za reč se javio Saša Radulović koji je ukazao na povredu Poslovnika, člana 172, a povreda se odnosi na vreme predviđeno za razmatranje budžeta. Takođe, ukazao je i na vreme sazivanja sednice Odbora, član 172. stav 2. Poslovnika NS. Insistirao je da se pre glasanja o dnevnom redu, stavi na glasanje odlaganje sednice Odbora.

Za reč se javio i Milorad Mirčić, koji je ukazao na povredu člana 177. Poslovnika Narodne skupštine. Istakao je da ne postoji Završni račun za 2015. godinu i da se bez usvajanja završnog računa napamet govori o budžetu za 2017. godinu, jer se ne zna kako su se trošila sredstva predhodnih godina.

Zoran Krasić je, takođe, ukazao da Vlada od 2003. godine nije podnela zakon o završnom računu. Predložio je da se Predlog zakona o budžetu za 2017. godinu vrati predlagaču na doradu i da se isprave greške.

Goran Ćirić je ukazao da je prekršen Poslovnik Narodne skupštine kad je u pitanju postupak za donošenje budžeta. Predložio je da se uvede obaveza Vlade da se uz svaki predlog budžeta predloži set mera za usklađivanje visine javnog duga koji je premašio 45 %, što je kao ograničenje utvrđeno Zakonom o budžetskom sistemu.

Na predlog predsednika Odbora, većinom glasova, usvojen je sledeći

D n e v n i r e d:

1. Razmatranje Predloga odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2016. godinu, koji je podnela Vlada (broj 400-3082/16 od 2. decembra 2016. godine);

2. Razmatranje Predloga odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2016. godinu, koji je podnela Vlada (broj 400-3083/16 od 2. decembra 2016. godine);

3. Razmatranje Predloga odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2016. godinu, koji je podnela Vlada (broj 400-3084/16 od 2. decembra 2016. godine);

4. Razmatranje Predloga odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2016. godinu, koji je podnela Vlada (broj 400-3085/16 od 2. decembra 2016. godine);

5. Razmatranje Predloga zakona o izmenama i dopunama Zakona o budžetskom sistemu, koji je podnela Vlada (broj 400-3080/16 od 2. decembra 2016. godine), u načelu;

6. Razmatranje Predloga zakona o budžetu Republike Srbije za 2017. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2017. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2017. godinu, Predlogom odluke o davanju saglasnosti na Finansijski plan Nacionalne službe za zapošljavanje za 2017. godinu i Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2017. godinu, koji je podnela Vlada (broj 400-3081/16 od 2. decembra 2016. godine), u načelu.

Odbor je na predlog predsednika, većinom glasova odlučio da se radi efikasnijeg rada Odbora, o tačkama 1. do 6. obavi zajednički načelni pretres, u skladu sa članom 76. Poslovnika NS, s obzirom na to da se radi o predlozima akata koji su međusobno uslovljeni.

**Prva - šesta tačka dnevnog reda** **Razmatranje** Predloga odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2016. godinu; **Predloga** odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2016. godinu; **Predloga** odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2016. godinu; **Predloga** odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2016. godinu; **Predloga** zakona o izmenama i dopunama Zakona o budžetskom sistemu, u **načelu; Predloga** zakona o izmenama i dopunama Zakona o budžetskom sistemu**, u** **načelu**

Dušan Vujović je ukratko predstavio predložene zakone i obrazložio razloge za njihovo donošenje. Rokovi utvrđeni u Zakonu o budžetskom sistemu su jasni i od sledeće godine Vlada će se striktno pridržavati kalendara. Srbija je sada u trećoj godini aranžmana sa MMF-om koji je vrlo bitan da bi podigli kreditni rejting zemlje i dobili valorizaciju rezultata fiskalne konsolidacije, ali ovaj aranžman utiče na dinamiku pripreme budžeta, jer je potrebno sačekati sa izlaskom rezultata za tri kvartala, zbog pouzdanosti podataka. Posle tri kvartala, svi poakzatelji ukazuju da Srbija ima uravnoteženi budžet opšte države. Stopa rasta je 3%, osnova za projektovanje prihoda je veća nego što je planirano. Iznos budžeta za narednu godinu se kreće u granicama planiranog - 6,1 milijarda, a to iznosi 1,6% očekivanog BDP-a i 1,7% na nivou opšte države. Fiskalna konsolidacija je posle tri godine dala rezultat i Srbija lagano ide prema fiskalnoj stabilnosti i vrlo je blizu investicionog reda.

Budžetom se ove godine predlaže značajan korak unapred. Član 3, u kome se razmatra stanje svih kredita, je ranije bio predstavljen kao dopunska informacija u budžetu i služio je da se izrade planovi, jer po zakonu nije moguće koristiti kredite, ako oni već nisu navedeni u Zakonu o budžetu. Tu postoje i zajmovi koji nikada nisu realizovani, iz raznih razloga. Neki zajmovi su isplaćeni, neki su refinansirani, kao i neke hartije od vrednosti. Ove godine su navedene konkretne obaveze u realizaciji ovih kredita. Prvi put ove godine su projektni zajmovi, u meri u kojoj je to bilo moguće, uključeni u budžet, gde se navodi koliko je sredstva planirano da se potroši i šta će se time postići, tako de su se stekli uslovi da se naredne godine prati realizacija svakog projektnog zajma. Ovim podacima se ulazi u potpunu transparentnost, planiranje i realizaciju projektnih zajmova koji se planiraju u budžetu.

Predloženi budžet sadrži najmanji deficit od kada se prate cifre (od 2001. godine) i iznosi od 1,6%, i to 0,6% deficita bez projektnih zajmova i 1% sa projeknim zajmovima. Ove cifre govore da se nalazimo na dobrom putu i da imamo održivu fislkalnu poziciju. U ovoj godini Srbija je imala neočekivan privredni rast od 3%, ciljanu inflaciju od 1,7%, što govori da je prilagođen mogućnostima nivo trošenja na dugi rok.

Pavle Petrović, predsednik Fiskalnog saveta, je istakao da ozdravljenje javnih finansija ne ide dovoljnom brzinom i da će se ove godine javni dug smanjiti za samo jedan procenti poen. Naglasio je i da je nivo javnog duga i dalje veoma visok i da u sledeće tri godine treba nastaviti sa značajnim smanjenjem deficita, kao i da je glavni problem u strukturi deficita visok dug javnih preduzeća, a kao razlog za to je naveo da restrukturiranje javnih preduzeća nije završeno.

U diskusiji, po ovim tačkama dnevnog reda, učestvovali su Saša Radulović, Milorad Mirčić, Goran Ćirić, Dušan Bajatović, Goran Kovačević, Radmilo Kostić, Snežana B. Petrović i dr Milorad Mijatović.

Saša Radulović, Milorad Mirčić i Goran Ćirić su protestvovali zbog kratkog roka koji je ostavljen narodnim poslanicima da pripreme i podnesu amandmane, kako bi se Predlog zakona o budžetu za 2017. godinu poboljšao. Po njihovom mišljenju, Predlog zakona nije dobar i treba da se vrati na doradu. Ponovo su ukazali na kršenje Zakona o budžetskom sistemu, koji jasno definiše rokove, kao i na kršenje Poslovnika Narodne skupštine u delu koji se odnosi na rokove za dostavljanje Predloga budžeta i vreme u kojme se Predlog zakona o budžetu razmatra.

Odbor je, zatim, prešao na odlučivanje po tačkama dnevnog reda.

**Prva tačka dnevnog reda**: **Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2016. godinu**

Na osnovu člana 156. stav 3. Poslovnika Narodne skupštine, Odbor je većinom glasova (12 za, 1 nije glasao, 1 uzdržan) odlučio da podnese sledeći

I Z V E Š T A J

Odbor je, u skladu sa čl. 155. stav 2. i 193. Poslovnika Narodne skupštine, odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2016. godinu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Druga tačka dnevnog reda**: **Predlog odluke o davanju saglasnosti na Odluku o izmenama Finansijskog plana Repubičkog fonda za zdravstveno osiguranje za 2016. godinu**

Na osnovu člana 156. stav 3. Poslovnika Narodne skupštine, Odbor je, većinom glasova (11 za, 2 nije glasao, 1 uzdržan), odlučio da podnese sledeći

I Z V E Š T A J

Odbor je, u skladu sa čl. 155. stav 2. i 193. Poslovnika Narodne skupštine, odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama Finansijskog plana Repubičkog fonda za zdravstveno osiguranje za 2016. godinu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Treća tačka dnevnog reda**: **Predlog odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2016. godinu**

Na osnovu člana 156. stav 3. Poslovnika Narodne skupštine, Odbor je, većinom glasova (11 za, 1 nije glasao, 1 uzdržan), odlučio da podnese sledeći

I Z V E Š T A J

Odbor je, u skladu sa čl. 155. stav 2. i 193. Poslovnika Narodne skupštine. odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2016. godinu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Četvrta tačka dnevnog reda**: **Predlog odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2016. godinu**

Na osnovu člana 156. stav 3. Poslovnika Narodne skupštine, Odbor je, većinom glasova (10 za, 2 nije glasao, 1 uzdržan), odlučio da podnese sledeći

I Z V E Š T A J

Odbor je, u skladu sa čl. 155. stav 2. i 193. Poslovnika Narodne skupštine. odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2016. godinu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Peta tačka dnevnog reda**: **Predlog** zakona o izmenama i dopunama Zakona o budžetskom sistemu, u načelu

Na osnovu člana 156. stav 3. Poslovnika Narodne skupštine, Odbor je, većinom glasova (12 za, 1 uzdržan), odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o budžetskom sistemu, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Šesta tačka dnevnog reda**: **Predlog** zakona o budžetu Republike Srbije za 2017. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2017. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2017. godinu, Predlogom odluke o davanju saglasnosti na Finansijski plan Nacionalne službe za zapošljavanje za 2017. godinu i Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2017. godinu**, u načelu**

Na osnovu člana 156. stav 3. i 174. stav 1. Poslovnika Narodne skupštine, Odbor je, većinom glasova (11 za, 2 nije glasao, 1 uzdržan), odlučio da podnese sledeći

I Z V E Š T A J

I

Odbor za finansije, republički budžet i kontrolu trošenja javnih sredstava, u skladu sa članom 155. stav 2. Poslovnika Narodne skupštine, odlučio je da predloži Narodnoj skupštini da prihvati Predlog zakona o budžetu Republike Srbije za 2017. godinu, u načelu.

II

Odbor za finansije, republički budžet i kontrolu trošenja javnih sredstava je odlučio da predloži Narodnoj skupštini da prihvati:

1) Predlog odluke o davanju saglasnosti na Finansijski plan Republičkog fonda za penzijsko i invalidsko osiguranje za 2017. godinu,

2) Predlog odluke o davanju saglasnosti na Finansijski plan Republičkog fonda za zdravstveno osiguranje za 2017. godinu,

3) Predlog odluke o davanju saglasnosti na Finansijski plan Nacionalne službe za zapošljavanje za 2017. godinu i

4) Predlog odluke o davanju saglasnosti na Finansijski plan Fonda za socijalno osiguranje vojnih osiguranika za 2017. godinu.

III

Na osnovu člana 155. stav 3, člana 161. stav 1. i 174. stav 2. Poslovnika Narodne skupštine, Odbor je, većinom glasova (11 za, 1 nije glasao, 1 uzdržan), odlučio da podnese amandman na član 8. Predloga zakona o Budžetu za 2017. godinu, Razdeo 1 – Narodna skupština, koji je predstavnik predlagača zakona prihvatio na sednici Odbora.

Za izvestioca Odbora za finansije, republički budžet i kontrolu trošenja javnih sredstava na sednici Narodne skupštine određena je dr Aleksandra Tomić, predsednik Odbora.

Sednica Odbora je završena u 13,05 časova.

Sednica je tonski snimana.

SEKRETAR ODBORA PREDSEDNIK ODBORA

Ljiljana Miletić Živković dr Aleksandra Tomić